་ལ་གསེར་ཞོ་
རེའི་འགྱེད། གསེར་གྱིས་དངོས་སུ་མ་འདང་བ་རྣམས་ལའང་དངུལ་སྤྱད། གོས་དར་
སོགས་དངོས་པོ་བཟང་པོ་ཤ་སྟག་ཕུལ། སྐྱེ་བོའི་ཚོགས་གྲངས་མེད་པ་འདུས་པ་ལ་རི་
རབ་ཙམ་གྱི་ནས་ཕུང་བཀྱེ། དེ་རེས་གདན་སར་ཕེབས་ནས་བླ་མ་གོང་མའི་སྐུ་འབུམ་
རྣམས་ལ་ཞིག་གསོས་བྱེད་པའི་འདུན་པ་སྔ་མོ་ནས་ཡོད་ཀྱང་ཧོར་གྱིས་གཙེར་བས་མ་
གྲུབ། ཁྱད་པར་ཆོས་ཀྱི་རྒྱལ་པོའི་ནང་རྟེན་འདི་མི་འཆོས་ཁ་མེད་འདུག་པས་གཞིར་
བཞུགས་རྣམས་ཀྱིས་དོ་དམ་གྱིས། དངོས་པོ་གང་ལྕོགས་རྗེས་སུ་སྐུར་གསུང་བའི་ཞལ་
ཏ་དང་དེ་རེས་གསེར་ཞོ་བརྒྱ་ཕུལ། ཕྱིར་ལམ་ཞ་ལུར་ཕེབས་གནས་དགོན་གྱི་དགེ་
འདུན་རྣམས་ལ་བསྙེན་བཀུར་གྲལ་འགྱེད་དང་བཅས་པ། རིན་པོ་ཆེ་པའི་དུས་མཆོད་ལ་
གསེར་ཞོ་བརྒྱ་ཕུལ། ཆུ་མོ་གླང་གི་ཟླ་བ་བཞི་པའི་ཚེས་དགུ་ལ་བྱ་སར་ཕེབས། ཚེས་
127

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ལ༽
བཅུ་ལ་དབུས་ཕྱོགས་ཀྱི་དགེ་འདུན་ཕལ་ཆེ་བ་འདུས་པ་རྣམས་ཀྱིས་སེར་ཕྲེང་དང་
གདུགས་འཕན་ལ་སོགས་པའི་བསུ་བའི་བཀོད་པ་བསམ་གྱིས་མི་ཁྱབ་པས་བསུས།
ཆོས་ རྗེ་ཉིད་ཀྱིས་གཙོ་མཛད་པའི་མཁན་སློབ་རྣམས་ལ་མཁོ་བའི་ཡོ་བྱད་ ཕུན་ སུམ་
ཚོགས་པ། དགེ་འདུན་སོ་སོ་ལ་ཡང་རྒྱགས་འགྱེད་དང་བཅས་ཏེ་ཞག་བཅུའི་བར་དུ་ཆོས་
ཀྱི་འཁོར་ལོ་རང་རང་གི་ལུགས་བཞིན་བསྐོར། ལུང་རིགས་ཀྱི་གྲྭ་དང་བཅས་པ་ལ་ཉིན་
རེ་བཞིན་གྱི་བསྙེན་བཀུར་དང་འབུལ་ནོད། ཉི་མ་བཅུ་པ་ལ་བསྙེན་བཀུར་གྱ་ནོམ་པ་
དང་། ཆོས་རྗེའི་དྲུང་དུ་གསེར་བྲེས་ཐོག་དྲངས་པའི་འབུལ་བ་དཔག་ཏུ་མེད་པ། ཆོས་
དཔོན་སོ་སོ་ལ་ཞོ་བརྒྱ་རྩ་རེའི་དངོས་པོ། དགེ་འདུན་སོ་སོ་ལ་གསེར་ཞོ་རེ། གཞན་ཡང་
གང་ལ་གང་འོས་ཀྱི་རྣམ་གཞག་དང་བཅས་པ་བསྒྲུབས་པའི་གྲལ་དབུ་མཛད། ལོ་དེའི་
ཟླ་བ་བདུན་པ་ལ་ལྷ་སར་བྱོན། བླ་ཆེན་པ་ལ་རྫོང་བ་མཛད། སླར་ཆོས་རྫོང་དུ་ཟླ་བ་
གཉིས་ཀྱི་བར་སྐུ་མཚམས་བསྡམས། དེ་ནས་དཀོང་དགོན་པའི་བར་བྱོན་ནས་འཚལ་
མདོ་རྟ་པ་དང་འབལ་སེར་བཙན་གསུམ་ལ་སོགས་པ་མཐའ་འཁོབ་ཀྱི་སྐྱེ་བོ་ལ་ཕན་པ་
རྒྱ་ཆེན་པོ་མཛད། སླར་བསམ་ཡས་སུ་ཕྱགས་ཕབ་སྟེ་ཆོས་འཁོར་གྱི་སྐུ་སྐལ་མཛད་པར་
དགོངས་ ནས་ དབུས་ ཕྱོགས་ ཀྱི་ དགེ་ འདུན་ ཕལ་ ཆེ་ བ་ གདན་ དྲངས། བསྙེན་བཀུར་
རྒྱགས་འགྱེད་དང་བཅས་པ་མཛད་ནས་ཉི་མ་ལྔའི་ཉིན་རེ་བཞིན་བསྙེན་བཀུར་དང་
འབུལ་བ་རྣམ་གཞག །སྦྱིན་བདག་དད་པ་ཅན་སོ་སོས་ཀྱང་བསྒྲུབས། ཉི་མ་ལྔ་པའི་ཚེ་
དགེ་འདུན་ཁྲི་ཕྲག་གཉིས་ལ་ན་བཟའ་གསོལ་སྤྱད། བླ་ཡོལ་ཁྱད་པར་ཅན། གསེར་
དངུལ། གོས་དར། ཇ་རྟ་ལ་སོགས་པའི་ཞོ་རེའི་འགྱེད་དང་ཡུལ་མཆོག་ཏུ་གྱུར་པ་རྣམས་
ལ་འབུལ་བ་རྣམ་གཞག་རྒྱ་ཆེར་བསྒྲུབས་ཏེ་འཁོར་གསུམ་ཡོངས་དག་གི་སྦྱིན་པ་མཛད་
དོ༑ ༑གཞན་ཡང་དྭགས་པོར་བཞུགས་དུས་དགེ་འདུན་བརྒྱ་ཙམ་རེའི་འཚོ་བ་བསྐྱངས།
128

དཔལ་ལྡན་བླ་མ་དམ་པ་བསོད་ནམས་རྒྱལ་མཚན་གྱི་རྣམ་ཐར།
མི་དཔོན་སོ་སོ་ལའང་གནང་བྱིན། སྐུ་མདུན་དུ་བྱོན་པའི་དགེ་བའི་བཤེས་གཉེན་རྣམས་
ལ་གནང་བ་དང་ངན་ལོང་བསྐྱངས་པ་རྣམས་ནི་སྨོས་ཀྱིས་མི་ལང་སྟེ། སྐྱེས་བུ་ཆེན་པོ་
དེས་སྦྱིན་པ་མཛད་པའི་རབས་ཕྱོགས་ཙམ་མོ། །
ལྷག་པ་ཚུལ་ཁྲིམས་ཀྱི་སྒོ་ནས་གཞན་ལ་ཕན་པ་མཛད་པ་ནི། རང་ཉིད་
ཉེས་ལྟུང་ཕྲ་བས་ཀྱང་མ་གོས། དབང་བསྐུར་གྱི་ཚེའང་བླ་གོས་མ་གཏོགས་ཕུ་དུང་མ་
སོགས་མི་བསྣམས། སྐུ་བཙུན་པའི་གྲགས་པས་ཐམས་ཅད་དུ་ཁྱབ་པ་ལ་བརྟེན་ནས་
དབུས་གཙང་གི་གནས་དང་གནས་སུ་བསྙེན་པར་རྫོགས་པ་ཞུ་བ་གྲངས་མེད་པ་འོང་
ཞིང་ཆ་རྐྱེན་མ་འཛོམས་པ་རྣམས་ལའང་དད་པའི་དགེ་འདུན་གྱི་ཞབས་ཏོག་ཀྱང་ནང་
ནས་གནང་སྟེ་བསྟན་པ་རིན་པོ་ཆེ་ཤིན་ཏུ་དར་བར་མཛད་དོ། །བཟོད་པས་གཞན་ལ་
ཕན་ པ་མཛད་ པའི་ཚུལ་ཡང་ ས་ སྐྱར་ནང་འཁྲུག་བྱུང་བའི་ཚེ་ཉིད་ཀྱི་གཅེན་ འཇམ་
དབྱངས་དོན་ཡོད་ རྒྱལ་མཚན་པ་དབུས་སུ་ཐེགས་ སུ་བཅུག་ནས་འཁྲུག་ པ་ཞི་བར་
མཛད། ཤིང་མོ་བྱ་ལ་མངའ་བདག་བཀྲ་ཤིས་ལྡེ་པ་དང་བདག་མོ་ཀུན་དགའ་འབུམ་མ་
འཆམ་པའི་རྐྱེན་གྱིས་མངའ་རིས་སུ་མི་བདེ་བ་ཆེན་པོ་བྱུང་པ་ལ། ཁོང་གཉིས་བོ་དོང་དུ་
བྱུང་བ་བསགས་ཏེ་ཁྲིགས་གནང་བས་འཇགས་ཏེ་ལོ་མང་པོའི་བར་དུ་བདེ་བ་ལ་བཀོད།
མངའ་བདག་ལྷག་པར་དད་པར་གྱུར། མེ་མོ་ཕག་ལ་དཔོན་ཆེན་རྒྱལ་བཟངས་པས་ཏའི་
སི་ཏུ་པ་གཟུང་བ་ལ་རྐྱེན་ཡར་ལུངས་སུ་འཁྲུག་པ་ཆེན་པོ་བྱུང་བ་ཆོས་རྗེ་ཉིད་སྒ་འདྲ་བར་
དུ་བྱོན། དཔོན་ཆེན་པ་ལ་ཞལ་ཏ་ནན་གྱིས་གནང་བ་ལ་དཔོན་ཆེན་པས་མ་གསན་པར་
བྲོས། ཆོས་རྗེ་ཉིད་སྐུ་འཁོར་བདུན་དང་བཅས་པས་རྗེས་སྙེགས་པས་ཡར་སྲིབས་སུ་
ཟིན། དེར་དཔང་ལག་ཏུ་གཏོང་བའི་ཡི་གེ་ཕུལ། དུས་ཕྱིས་ཀྱང་ཏའི་སི་ཏུ་པ་སྟོབས་རྒྱས་
ཏེ་དཔོན་ཆེན་པ་ལ་གནོད་པ་ཆེན་པོ་བྱེད་པར་བྱུང་བ་ལ་ངེད་བར་ན་ཡོད་པས་དེ་མི་ཉན་
129

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ལ༽
གསུང་བའི་ཞལ་ཏ་དང་། ཁོང་གཉིས་པོའི་འཁོན་སྦྱོང་བ་མཛད་པས་གཏན་གྱི་འཇགས་
ཐོན། ས་ཕོ་བྱི་བའི་ལོ་ལ་གོང་ནས་གདན་འདྲེན་བྱུང་། གདན་སའི་བླ་མ་རྣམས་དང་སྲན་
སི་པ། སྟོང་སྐོར་མཁན་པོ་ལ་སོགས་ཀྱིས་གོང་དུ་ཐེགས་པའི་ཞུ་བ་ཕུལ་བའི་ཚེའང་ལམ་
བར་གྱི་མི་སྡེ་ལ་ཁལ་རྟ་འུ་ལག་ཟ་རི་ལ་སོགས་གཙེར་པ་མི་ཡོང་བའི་ཞལ་ཏ་གནང༌།
འཕན་ཡུལ་དུ་ཕེབས་དུས་དཔོན་ཆེན་དབང་བརྩོན་པས་དམག་གཡོས་ཆེར་བྱས་པ་ལ་
གནང་བྱིན་ཚན་ཆེན་པོ་མཛད་ནས་དམག་བཤོལ་དགོས་འཇམ་ཁྲིགས་བྱེད་གསུང་བའི་
ཞལ་ཏ་ནན་ཅན་གནང་ནའང་མ་ཉན་པའི་རྒྱུ་མཚན་གྱིས་གོང་དུ་མི་འབྱོན་པར་ཐག་
བཅད་དེ་མ་གྲོ་ནས་དྭགས་ལ་ཐེགས། ཤིང་ཕོ་རྟའི་ལོ་ལ་སྐུ་ཞང་ཡེ་ཤེས་ཀུན་དགའ་པ་
ཏའི་སི་ཏུས་གཟུང་བ་ལ་གོང་དཀར་དུ་མགྱོགས་པར་བྱོན་ནས་སྐུ་ཞང་པ་དཀྲོལ། དེ་
དུས་བྲོམ་པ་རི་དང་གཡུ་རྩེ་བྲག་ནང་པ་གྲགས་དབང་གིས་གཟུང༌། ལྕགས་པོ་རི་ཕག་མོ་
གྲུ་པས་བཟུང་ནས་མི་བདེ་བ་ཆེན་པོ་བྱུང་པ་ལ་ཐུགས་བརྩེ་བ་ཆེན་པོས་ཕྱོགས་ཕྱོགས་
སུ་ཞལ་ཏ་གནང་། རྫོང་རྣམས་སོ་སོར་སྒྱེལ། དམག་འགྱེས་སུ་བཅུག་ནས་དབུས་
ཕྱོགས་བདེ་བ་ལ་བཀོད། མེ་ཕོ་སྤྲེའུ་ལ་མྱང་སྟོད་དུ་འཁྲུག་པ་ཆེན་པོ་བྱུང་བ་ལ་ཁྲིགས་
ལ་ཐེགས་ཏེ་ཕྱོགས་ཕྱོགས་སུ་ཞལ་ཏ་མཛད་ནས་མི་བདེ་བ་ཞི་བར་མཛད། གཞན་ཡང་
བྱམས་པ་ཆེན་པོའི་སྟོབས་ཀྱིས་གང་དུ་ཕེབས་པ་དང་གང་དུ་བཞུགས་པར་ནད་ཡམས་
ཆད་པ་དང་ལོ་ལེགས་པ་ལ་སོགས་པ་བྱུང་ལ། ནང་གི་འབྱུང་བ་འཁྲུགས་པའི་སྙུང་དྲག་
པོ་བྱུང་བའི་ཚེའང་སྲན་བཟོད་པས་ཐུགས་དམ་གྱི་ཁྲིགས་མི་ཆག །སྐུ་འཁོར་རྣམས་
ལའང་མཉམ་འགྲོགས་ལྟ་བུར་མཛད་ཀྱང་དེ་རྣམས་གཉའ་རེངས་སུའང་མི་འགྱུར།
མཛད་པ་ཐམས་ཅད་རྗེས་བཟང་བས་དབུས་གཙང་གི་མི་དཔོན་དང་ཆེན་པོ་རྣམས་ཀྱི་
བློའི་གཏད་སར་གྱུར་པ་ཡིན་ནོ། །བརྩོན་འགྲུས་ཀྱིས་གཞན་དོན་མཛད་པའི་རིམ་པ་
130

དཔལ་ལྡན་བླ་མ་དམ་པ་བསོད་ནམས་རྒྱལ་མཚན་གྱི་རྣམ་ཐར།
ཡང་གཞན་ལ་ཆོས་གནང་བར་ཞལ་གྱིས་གང་བཞེས་པ་ཐམས་ཅད་ཐུགས་ཀྱི་རྩོལ་བས་
སྒྲུབ། གཞན་ཐོས་བསམ་སྒོམ་གསུམ་ལ་སྦྱོར་བའི་ཞལ་ཏ་སོགས་ཀྱང་དུས་མ་ཡོལ་བར་
གནང༌། ཆོ་ག་དང་དབང་བསྐུར་སོགས་ལའང་བྱས་སླ་གཏན་མི་མཛད་པར་སློབ་མ་ལ་
ཁྱུ་དེད་མི་མཛད་པར་དབང་རྫས་ལ་སོགས་པ་རེ་རེ་བཞིན་ཉིད་ཀྱི་ཕྱག་གིས་གནང༌།
ལྟར་མཛད་པས་གདུལ་བྱ་རྣམས་ཀྱང་ངང་གིས་མ་ཚོར་བར་རང་ཉིད་བརྩོན་འགྲུས་ཅན་
དུ་འགྱུར་བ་ཞིག་གོ ། །བསམ་གཏན་གྱིས་ གཞན་གྱི་དོན་མཛད་པའི་ཚུལ་ ཡང་ ལམ་
འབྲས། སྦྱོར་དྲུག །དམར་ཁྲིད། རིམ་ལྔ་ལ་སོགས་པའི་ཁྲིད་ཀ་ཆེ་ཆུང་ཐམས་ཅད་གཞི་
བྱེད་ལམ་གསུམ་དུ་དགེ་བའི་བཤེས་གཉེན་དང་མི་ཆེན་སྐྱེ་བོ་ཕལ་པ་ཀུ་སུ་ལུ་པ་སོགས་
དོན་དུ་གཉེར་བ་ཐམས་ཅད་ལ་འགག་པ་མེད་པར་གནང་བས་བླ་ཆེན་འབྲོག་མི་ནས་ན་
བཟའ་བྲག་ཕུག་པ་ཡན་ཆད་ཀྱིས་ལམ་འབྲས་ཀྱི་ཁྲིད་བཏབ་པའི་མི་གྲངས་ཐམས་ཅད་
ལས། ཆོས་རྗེ་འདིས་ཁྲིད་གནང་བའི་ གདུལ་ བྱའི་ གྲངས་ལྷག་ གམ་སྙམ་སྟེ། ཁྲིད་
ཐམས་ཅད་ ཀྱི་གེགས་སེལ་དང་འཕྲུལ་འཁོར་ སོགས་ཀྱང་ཉིད་ཀྱིས་མངོན་ སུམ་ དུ་
གནང་བ་ཡིན་ནོ། །ཤེས་རབ་ཀྱིས་གཞན་གྱི་དོན་མཛད་པའི་ཚུལ་ཡང་མཁས་པ་མང་
པོས་གསོལ་བ་བཏབ་པ་བཞིན་ཚད་མ་གཙོ་བོར་མཛད་ནས་སྡེ་སྣོད་གསུམ་པོ་རྒྱ་ཆེར་
གསུངས་པ་ལ། གཞན་གྱིས་དྲི་བར་བཟོད་ཅིང་རྒལ་ལན་དང་བཅས་པས་སུ་ཅི་འདོད་
པ་ལ་པོད་ཆེན་གྱི་བཤད་པ་གནང་ཞིང་། གསང་སྔགས་ཀྱི་ཕྱོགས་ལའང་གུར་བརྟག་སཾ་
གསུམ། གསང་བ་འདུས་པ་དང་དུས་འཁོར་ལ་སོགས་པ་རྒྱུད་བཤད་བཀའ་ཡོད་པ་
ཕལ་ཆེར་འཆད་ཉན་དུ་མཛད། སྔགས་མཚན་ཉིད་ཀྱི་རྩོམ་པའང་མང་དུ་གནང༌། ཁྱད་
པར་དུ་དུས་ཀྱི་འཁོར་ལོའི་ཊཱིཀ་ཆེན་རྩོམ་པའི་གྲབས་མཛད་པའི་ཚེ། ནུབ་ཅིག་མནལ་
ལམ་དུ་བུད་མེད་སྔོ་བསངས་རྒྱན་གྱིས་བརྒྱན་པ་ཞིག་གིས་སྣག་སྨྱུག་ཅིག་གཏད་ནས་ད་
131

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ལ༽
བྲིས་ཤིག་ཟེར་བའི་སྣང་བ་ཞིག་བྱུང་བས་མགོ་ཐོན་པ་ཞིག་འོང་བར་འདུག་སྙམ་པ་བྱུང་
གསུང་བ་བཞིན་ཐུགས་རྩོལ་ཀྱང་ཆེར་མཛད་དེ་ཧོར་གྱི་གཙེས་པས་བྲོས་བྱོན་པའི་ལམ་
རྣམས་སུ་ཡང་རྩོམ་པ་རྒྱུན་མ་བཅད། དེ་ཡང་སྔོན་གྱི་ཟེར་སྒྲོས་འདྲ་བ་བྲིས་པ་ཙམ་མ་
ཡིན་པར་སྙེ་མདོའི་གཙུག་ལག་ཁང་ནས་དུས་འཁོར་སྐོར་གྱི་པུ་ཏི་མཛོ་ཁལ་དུ་ལོངས་པ་
མང་པོ་གདན་དྲངས། གཞན་ནས་ཀྱང་མང་དུ་བསགས་ནས་ལོ་ཙཱ་བ་སོ་སོའི་འགྱུར་མི་
འདྲ་བའི་ཁྱད་པར་དང་། བླ་མ་གོང་མ་རྣམས་ཀྱི་བཞེད་པ་རྣམས་ཀྱང་ཐུགས་སུ་ཆུད་
པར་མཛད་ནས་ཤིན་ཏུ་མཁས་པའི་བཀྲག་མདངས་ཐོན་པར་མཛད་དེ་ལེགས་པར་གྲུབ།
གཞན་ཡང་བསྡུས་དོན། ཆོས་འབྱུང་། དུས་བཞི་སྟོང་པར་འཇུག་ཚུལ་གྱི་བརྩིས་གཞི།
སྦྱོར་དྲུག་གི་ཁྲིད་ཡིག །སོར་སྡུད་བསམ་གཏན་གྱི་དྲི་ལན། ངོ་སྤྲོད་ཆེན་མོ། སྐུ་གསུང་
ཐུགས་ ཡོངས་ རྫོགས་ ཀྱི་ སྲུང་ འཁོར། མངོན་རྟོགས། དཀྱིལ་ཆོག །ཐུགས་དཀྱིལ་གྱི་
སྲུང་འཁོར་མངོན་རྟོགས། རྣལ་འབྱོར་མ་སུམ་ཅུ་རྩ་དྲུག་གི་མཆོད་པའི་ཆོ་ག་རྣམས་
མཛད་དོ། །དེ་ལྟར་གྲུབ་ནས་ཊཱིཀྐ་ཆེན་མོའི་སྟེང་ནས་དབུས་གཙང་དུ་བཤད་པ་སྔ་ཕྱིར་
མཛད་པའི་ཚེའང་དོན་གཉེར་དང་ལྡན་པའི་སྡེ་སྣོད་དང་རྒྱུད་སྡེ་འཛིན་པའི་སློབ་མ་ཆོས་
ཀྱི་ རྗེ་འདིའི་སྐུ་མདུན་དུ་བྱུང་བ་ཙམ་རྒྱ་གར་དང་བོད་གཉི་གར་མ་བྱུང་བ་འདྲའོ། །
མཐར་མྱ་ངན་ལས་འདའ་ཁར་ཡང་ཕྱོགས་ཕྱོགས་ན་བཞུགས་པའི་དགེ་བའི་བཤེས་
གཉེན་རྣམས་ ལའང་ བཀའ་ཤོག་མཛད་དེ་སྤྱན་སྔར་འདུས། ཉི་ཤུ་རྩ་ ལྔ་ པ་ ཚན་ པ་
གསུམ་ལ་དཔལ་དུས་ཀྱི་འཁོར་ལོ་སྐུ་གསུང་ཐུགས་ཡོངས་སུ་རྫོགས་པ་རྡོ་རྗེ་སློབ་
དཔོན་བདག་པོ་ཆེན་པོའི་དབང་དང་བཅས་པ་གནང་བའི་ཚེ། ཆོས་རྗེ་ཉིད་ཀྱི་ཞལ་ནས།
འོ༑ ཡང་ཡང་ཆོ་ག་བྱེད་པ་མི་འོང་བས་ཁྱེད་རྣམས་ལ་སྐད་བྱས་པ་ཡིན་པས་རྒྱ་གར་གྱི་
དཀྱིལ་ཆོག་སོ་སོ་དང་། བོད་ཀྱི་རྭ་འབྲོ་ལ་སོགས་པའི་བླ་མ་གོང་མ་རྣམས་ཀྱི་བཞེད་
132

དཔལ་ལྡན་བླ་མ་དམ་པ་བསོད་ནམས་རྒྱལ་མཚན་གྱི་རྣམ་ཐར།
སྲོལ་སོ་སོའང་ཚར་བར་བྱས་ནས་དུས་འཁོར་གྱི་དབང་བཀའ་ཐམས་ཅད་ཐོབ་པར་བྱས་
ཡོད་པས་རང་གཞན་གྱི་དོན་རྒྱ་ཆེར་སྒྲུབས་མཛོད་གསུང་བའི་ཞལ་ཏ་གནང་། དེའི་ཚེ་
ཆོས་རྗེ་ཪིན་པོ་ཆེ་ཤངས་པ་ཀུན་མཁྱེན་པས་ཀྱང་དབང་དེ་གསན། དབང་དེའི་རྗེས་
ཐོགས་ཙམ་ནས་གསོལ་དང་མི་བདེ་བ་ལྟར་མཛད་དེ། གཞན་ལ་ཕར་ཕྱིན་གྱི་ཊཱིཀྐའི་
ལུང་གནང་བ་སོགས་གཞན་དོན་ལ་ཤིན་ཏུ་བརྩོན་པར་མཛད། དེའི་ཚེ་ས་གཡོ་བ་དང༌།
སྒྲ་ཆེན་པོ་ལ་སོགས་པའི་ལྟས་མང་པོ་བྱུང་། དེ་ནས་རིམ་གྱིས་དྲུག་ཅུ་རྩ་བཞི་པ་ཤིང་མོ་ཡོས་
ཀྱི་ཟླ་བ་དྲུག་པའི་ཉེར་ལྔའི་སྲོད་ཡོལ་ལ་ཞི་བར་གཤེགས། སྐུ་འདབ་དང་གདུང་མཆོད།
ནང་རྟེན་ཆེན་པོ་བཞེངས་པ་སོགས་ཉེ་གནས་རྣམས་དང་རྫོང་ཇི་/སྤྱི་\ཆེན་པོ་ལ་སོགས་
པའི་ཡོན་བདག་ཆེན་པོ་རྣམས་ཀྱིས་དོ་དམ་མཛད་དེ་རྒྱ་ཆེ་ཞིང་དཔངས་མཐོ་བར་གྲུབ་
སྟེ༑ གདུང་གི་དྲུང་དུ་གསོལ་བ་འདེབས་པ་རྣམས་ལའང་ཏིང་ངེ་འཛིན་རང་འཁྲུངས་སུ་
བྱུང་བ་ལ་སོགས་པ་མྱ་ངན་ལས་འདས་ནས་ཀྱང་གཞན་གྱི་དོན་ཕུན་སུམ་ཚོགས་པར་
མཛད་དོ། །དེ་ལྟར་ཆོས་ཀྱི་རྗེ་དཔལ་ལྡན་བླ་མ་དམ་པ་བསོད་ནམས་རྒྱལ་མཚན་དཔལ་
བཟང་པོ་ཞེས་གྲགས་པ་དེའི་ཆེ་བའི་ཡོན་ཏན་གྱི་རྣམ་པར་ཐར་པ། མཁས་ཤིང་གྲུབ་པ་
བརྙེས་པའི་ལོ་ཙཱ་བ་ཆེན་པོ་བྱང་ཆུབ་རྩེ་མོས་མཛད་པ་ལས་ཕྱོགས་ཙམ་ཞིག་བསྡུས་ཏེ་
བྲིས་པ་ཡིན་པས་རྒྱས་པར་རྣམ་ཐར་ཆེན་མོ་དེ་ཉིད་ངེས་པར་བལྟ་བར་བྱའོ། །དེ་ལྟར་ས་
ཆེན་འདི་དང་རྒྱལ་བའི་བསྟན་པ་དག །མ་ཚང་མེད་པར་སྐྱོང་བའི་ཆོས་ཀྱི་དབང་
ང་ཕྱུག་
ལ༑ ༑དུས་ཀྱིས་བསྐལ་པར་གྱུར་ཀྱང་དད་པ་ཆེར་འཕེལ་བས། །རྣམ་པར་ཐར་པ་
བསྡུས་ཏེ་གཞོན་ནུ་ཞེས་བྱས་བྲིས། །དེ་ཡི་དགེ་བས་གང་དུ་ཁྱོད་ཀྱི་ཞབས་བཀོད་པ། །
དགའ་ལྡན་གནས་སུ་ཐུགས་རྗེའི་ལྕགས་ཀྱུ་བརྟན་པོ་ཡིས། །ཉེ་བར་དྲངས་ནས་མི་ཕམ་
མགོན་གྱི་ཞལ་མཐོང་ཞིང་། །ཐེག་པ་མཆོག་གི་གསུང་དབྱངས་རྒྱ་ཆེན་ཐོབ་པར་ཤོག །
133

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ལ༽
ཅེས་པ་ས་མོ་གླང་གི་ལོའི་དབྱར་ཟླ་འབྲིང་པོའི་བཟང་པོའི་ཚེས་ལ་སྦྱར་བའི་ཡི་གེ་པ་ནི་
སྨོན་ལམ་གྲགས་སོ། །དགེ་བ་འདི་ཡིས་ནམ་མཁའི་མཐའ་ཀླས་པའི། །ལུས་ཅན་རྣམས་ཀྱི་རྡོ་རྗེ་ཐེག་པའི་
ལམ། །མྱུར་དུ་བསྒྲུབས་ཏེ་ཚེ་འདི་ཁོ་ན་ལ། །རྡོ་རྗེ་འཆང་གི་གོ་འཕང་མྱུར་ཐོབ་ཤོག། །།
134

དཔལ